«Պետական պաշտոններն իրենց մեջ ներառում են չորս խմբեր՝ քաղաքական, ինքնավար, վարչական և հայեցողական: Համայնքային պաշտոնների մեջ ներառված են քաղաքական, վարչական և հայեցողական պաշտոնները։ Այս օրենքների նախագծերով պայմանավորված՝ հսկայական ծավալով փոփոխությունների անհրաժեշտություն կա։ Նաև երևի թե որպես հարց ձևակերպեմ սա՝ այն բոլոր դեպքերում, որտեղ ներկայումս գործող պաշտոնների համար որոշ սահմանափակումներ կան, օրինակ՝ նախարարի խորհրդականի համար սահմանվել է նվազագույնը 30 տարեկանի շեմ, մենք մեր իրավակիրառ պրակտիկայում կարող ենք ունենալ 25, 26 տարեկան խորհրդական, կարծում եմ՝ անցումային դրույթներով պետք է անդրադառնանք դրան, հակառակ պարագայում՝ նրանց կարգավիճակը կարող է փոփոխվել։ Պարոն Գաբրիելյան, խնդրում եմ ձեր ուշադրությունն այս հանգամանքի վրա, որպեսզի մենք այսօր պաշտոն զբաղեցնող անձանց իրավիճակը չվատթարացնենք»,- ասաց Մախմուդյանը։